Neuvoston asetus (EY) N:o 622/98, annettu 16 päivänä maaliskuuta 1998, Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta



Virallinen lehti nro L 085 , 20/03/1998 s. 0001 - 0002



NEUVOSTON ASETUS (EY) N:o 622/98, annettu 16 päivänä maaliskuuta 1998, Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Kööpenhaminassa kesäkuussa 1993 kokoontunut Eurooppa-neuvosto määritteli edellytykset, jotka Euroopan unioniin liittymistä haluavien Keski- ja Itä-Euroopan assosioituneiden valtioiden on täytettävä; kyseisten maiden suurimmat vaikeudet edellä mainittujen edellytysten täyttämisessä määritellään pantaessa täytäntöön Euroopan unionista tehdyn sopimuksen O artiklan mukaista menettelyä, Amsterdamin Eurooppa-neuvostossa 16-17 päivänä kesäkuuta 1997 kokoontuneet valtion- ja hallitusten päämiehet vahvistivat haluavansa lujittaa unioniin liittymistä edeltävää strategiaa, jotta helpotetaan hakijoiden suorittamaa liittymisen valmistelua, ja komissio teki tässä yhteydessä joukon ehdotuksia otsakkeella "Agenda 2000", Luxemburgissa kokoontunut Eurooppa-neuvosto totesi, että jäsenyyttä hakeneiden Keski- ja Itä-Euroopan valtioiden kuulemisen jälkeen perustettava uusi väline eli liittymiskumppanuus on keskeinen osa liittymistä edeltävää vahvistettua strategiaa, sillä sen myötä otetaan yhtenäisissä puitteissa käyttöön kaikki jäsenyyttä hakeneille valtioille annettavan yhteisön tuen muodot, olisi aiheellista, että näiden liittymiskumppanuuksien puitteissa annettava Euroopan yhteisön apu kohdistetaan edellä mainittuihin vaikeuksiin ja että sitä annetaan määriteltyjen periaatteiden, ensisijaisten toimien, välitavoitteiden ja edellytysten mukaisesti, näiden kumppanuussuhteiden ja erityisesti niiden välitavoitteiden olisi autettava kutakin valtiota valmistautumaan jäsenyyteen taloudellisen ja sosiaalisen lähentymisen puitteissa sekä autettava sitä kehittämään yhteisön säännöstön omaksumista koskeva kansallinen ohjelmansa sekä laatimaan kyseisen ohjelman täytäntöönpanoa koskeva asianmukainen aikataulu, on erityisen tärkeää hoitaa käytettävissä olevia rahoitusvaroja huolellisesti ja niiden ensisijaisten toimien mukaisesti, jotka käyvät ilmi komission liittymishakemuksista antamista lausunnoista sekä neuvoston suorittamasta näiden lausuntojen tarkastelusta, osana liittymistä edeltävää strategiaa myönnetty yhteisön apu olisi annettava soveltamalla kyseisiin valtioihin perustamissopimusten määräysten mukaisesti vahvistettuja avustusohjelmia; tällä asetuksella ei näin ollen ole rahoituksellisia vaikutuksia, yhteisön avun edellytyksenä on Eurooppa-sopimuksissa olevien sitoumusten noudattaminen ja edistyminen Kööpenhaminassa sovittujen arviointiperusteiden täyttämisessä, yhteisön avun rahoituksen aikataulusta päätetään vastaavia rahoitusvälineitä tai -ohjelmia koskevissa asetuksissa säädettyjen menettelyjen mukaisesti, neuvoston olisi vahvistettava kuhunkin yksittäiseen kumppanuussuhteeseen sovellettavat periaatteet, ensisijaiset toimet, välitavoitteet ja ehdot 15 päivään maaliskuuta 1998 mennessä, jotta komissio voi vuoden 1998 loppuun mennessä laatia ensimmäisen kunkin hakijavaltion edistymistä koskevan, säännöllisesti annettavan kertomuksensa, ja Eurooppa-sopimusten nojalla perustettujen elinten asema on keskeinen näiden liittymiskumppanuuksien moitteettoman täytäntöönpanon ja seurannan varmistamisessa, liittymiskumppanuusjärjestelmän täytäntöönpano on omiaan edistämään yhteisön tavoitteita; perustamissopimuksissa ei ole tämän asetuksen antamisella annettu muita kuin perustamissopimuksen 235 artiklan määräysten mukaiset valtuudet, ON ANTANUT TÄMÄN ASETUKSEN: 1 artikla Osana liittymistä edeltävää vahvistettua strategiaa perustetaan liittymiskumppanuusjärjestelmä jäsenyyttä hakeneille Keski- ja Itä-Euroopan valtioille. Kullakin liittymiskumppanuudella on yhtenäiset puitteet, jotka kattavat: - kunkin valtion tilannetta koskevan selvityksen pohjalta määritellyt ensisijaiset toimet, joihin liittymisen valmisteluissa on keskityttävä poliittisten ja taloudellisten arviointiperusteiden sekä Euroopan unionin jäsenvaltioille kuuluvien velvoitteiden mukaisesti, sellaisina kuin Eurooppa-neuvosto on ne määritellyt, - myönnettävät rahoitusvarat kunkin hakijavaltion auttamiseksi toteuttamaan liittymistä edeltävänä aikana määritellyt ensisijaiset toimet. 2 artikla Neuvosto päättää komission ehdotuksesta määräenemmistöllä kunkin liittymiskumppanuuden käsittämistä periaatteista, ensisijaisista toimista, välitavoitteista ja ehdoista sellaisina kuin ne esitetään kullekin hakijavaltiolle, sekä niitä koskevista myöhemmistä merkittävistä mukautuksista. 3 artikla Tällä asetuksella ei ole rahoituksellisia vaikutuksia. Osana liittymistä edeltävää strategiaa annettava yhteisön apu on perustamissopimuksen määräysten mukaisesti vahvistetuissa ohjelmissa myönnettävää apua. Osana liittymiskumppanuutta myönnettävän avun rahoitukselle vahvistetaan neuvoston 2 artiklan nojalla tekemien päätösten perusteella aikataulu vastaavia rahoitusvälineitä tai -ohjelmia koskevissa asetuksissa säädettyjen menettelyjen mukaisesti. 4 artikla Neuvosto voi komission ehdotuksesta määräenemmistöllä toteuttaa asiaankuuluvia toimenpiteitä, jotka koskevat liittymistä edeltävän avun myöntämistä hakijavaltiolle, jos jokin olennainen edellytys liittymistä edeltävän avun myöntämisen jatkamiselle puuttuu, erityisesti jos Eurooppa-sopimukseen sisältyviä sitoumuksia ei noudateta ja/tai Kööpenhaminassa sovittujen arviointiperusteiden täyttäminen ei edisty riittävästi. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä maaliskuuta 1998. Neuvoston puolesta J. CUNNINGHAM Puheenjohtaja (1) EYVL C 48, 13.2.1998, s. 18 (2) Lausunto annettu 11. maaliskuuta 1998 (ei vielä julkaistu virallisessa lehdessä).